ལོ་དེའི་ནང་སྤྱི་ཁྱབ་ཧྲུའུ་ཅིས་བོད་ཀྱི་གོང་འཕེལ་དང་བརྟན་ལྷིང་ཆེད་སྐུ་ལས་ཚད་མེད་བསྐྱོན་གནང་བ་དང་།ཉིན་ལྟར་མཛད་འབྲེལ་ཆེ་ཡང་མཚོ་བོད་ས་མཐོའི་ཕྱོགས་བསྡུས་ཚན་རིག་བརྟག་ཞིབ་ཐེངས་གཉིས་པ་དང་།ནག་ཆུར་ཚན་རྩལ་ལ་བརྟེན་ནས་ཤིང་འཛུགས་ནགས་གསོ་བྱེད་རྒྱུའི་ཐད་གལ་ཆེའི་མཆན་འགོད་གནང་བ།སྐུ་ངོ་མས་ལྷུན་རྩེ་རྫོང་ཡུལ་སྨད་ཤང་གི་མང་ཚོགས་ལ་འཕྲིན་ལན་སྤྲིངས་པ་བཅས་ཀྱི་ཐོག་ནས་བོད་ཀྱི་ལས་དོན་ལ་མཐོང་ཧ་ཅང་ཆེན་པོ་གནང་ལུགས་དང་།བོད་ལྗོངས་མི་རིགས་ཁག་གི་ལས་བྱེད་མང་ཚོགས་ལ་དམིགས་བསལ་ཐུགས་ཁུར་དང་བྱམས་སྐྱོང་གནང་ལུགས་གང་ལེགས་མངོན་གྱི་ཡོད།བོད་ཀྱི་ལས་དོན་ཐད་མདུན་སྐྱོད་ཀྱི་ཁ་ཕྱོགས་གསལ་སྟོན་དང་རྩ་བའི་སྲུང་བརྩི་ཞུ་ས་མཁོ་འདོན།སྟོབས་ཆེའི་སྒུལ་ཤུགས་སྦྱིན་པ་བཅས་གནང་ཡོད།